JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Palestiinlased vihastusid EL-i peale
Vägivaldsused Iisraeli tähtpäevadel
Iraani droonitoodang on üllatanud
Palesiinlaste rühmitusi vihastas
Euroopa Komisjoni esindaja Iisraeli-meelne avaldus.
Õnnitledes Iisraeli 75. sünniaastapäeva puhul,
tõdes komisjoni esinaine Ursula von der Leyen järgmist:
"Täna tähistame 75-aastast elavat ja toimivat demokraatiat
Lähis-Ida südames. See tähendab sama palju aastaid dünaamilisust,
nutikust ja teedrajavaid innovatsioone.
Olete sõna otseses mõttes kõrbe õitsema pannud."
Palestiina omavalitsus (PO) nimetas avaldust rassistlikuks
ja nõudis eurokomisjoni juhilt vabandamist.
"Palestiina riik tõrjub tagasi Euroopa Komisjoni esinaise
Ursula von er Leyeni sobimatud, valelikud
ja diskrimineerivad märkused,
eriti palestiinlaste-vastase rassistliku väljendi 'panite kõrbe õitsema'".
Palestiina Välisministeeriumi väitel
dehumaniseerib selline propagandistlik avaldus palestiinlasi,
pühib nad minema
ja moonutab nende rikast ajalugu ja tsivilisatsiooni.
Selline avaldus jätkab nakba, mille all nad mõtlevad Iisraeli riigi rajamist,
jätkuvat ja rassistliku eitamist,
nagu ka Iisraeli illegaalset okupatsiooni ja apartheidi-režiimi.
Hamasi ametnik aga süüdistas Eurokomisjoni esinaist
sionistlike juhtide edendatud valede kordamises.
Ta lisas, et Palestiina pole kunagi olnud kõrb,
mille Iisraeli barbaarsuse ajastu oleks õitsema pannud.
Tema sõnul oli Palestiina juba tuhandete aastate eest
tsivilisatsiooni häll, kõrvutielu kohtumispaik
ning tee teaduse ja progressi suunas.
Hamasi poliitiliste ja välisasjade osakonna juht Basem Naim ütles,
et Ursula von der Leyeni poolt Iisraelile saadetud sõnum
väljendab rohkelt poliitilist silma- kirjalikkust ja ajaloolist teadmatust.
Iseseisvuspäeva eelõhtul sai Iisrael taas kogeda erinevaid vägivaldsusi,
mis nõudsid ka inimohvreid.
Jeruusalemmas sõitis terrorist suurel kiirusel autoga rahva sekka
vilka Mahane Yehuda turu juures.
Kuus inimest sai viga,
enne kui mööduja haaras relva ja autojuhti tulistas.
Viimaseks osutus 40-aastne palestiinlane, viie lapse isa,
kes elas Jeruusalemma tavaliselt vaikses Beit Safafa rajoonis.
Tal puudus varasem julgeolekukuritegude taust.
Politsei ja päästeteenistus jõudsid mõne minutiga sündmuskohale.
Iisrael tähistas siis langenud sõdurite mälestuspäeva,
millele järgnes Iseseisvuspäev.
Kogu riik ja eriti pealinn Jeruusalemm
olid viimatiste terroristide vägivalla- tegude tõttu kõrges valmisolekus.
Vägivaldsused on näidanud teravnemise trendi
nende rahvuslike pidupäevade ajal.
Politsei on kahekordistanud julgeolekut nii kalmistutel
kui piknikupaikades, parkides ja metsades
ning soovitanud relvaloaga tsiviilelanikel relva kanda.
Neli inimest tapeti üksnes Iseseisvuspäeva järgsel ööl.
Kolm meest ja üks naine mõrvati erinevates vägivaldsustes
riigi eri paigus kolmapäeva ja neljapäeva vahelisel ööl.
Umbes 40-aastane mees tulistati surnuks
Naomi Shemeri tänaval Holonis.
Kohalesaabunud Magen David Adomi arstiabitiimid
võisid vaid tema surma konstateerida.
Politsei teatel peetakse sündmuse tausta kriminaalseks
ja asjaolusid uuritakse.
Ükski palestiinlaste rühmitus pole intsidendi eest vastutust võtnud,
kuid kõikjal palestiinlaste aladel
ülistati nende terroriaktide tegijaid islami ja vabastuse sangaritena.
Arvamusküsitluse järgi on Iisraeli uus valitsus toetust kaotamas.
Juhtpartei Likud saaks uue küsitluse järgi vaid 23 kohta,
võrreldes Benny Gantzi Rahvusliku Ühtsuse partei 28ga.
Uus küsitlus näitab, et kui valimised toimuksid täna,
saaksid opositsiooniparteid lausa 70 kohta
ja Benny Gantzist saaks järgmine peaminister.
Gantzi partei jätkab tugevnemist
peamiselt Yesh Atidi ja Likudi häälte arvelt.
Küsitlus korraldati pärast Iseseisvuspäeva tõrvikutseremooniat
Herzli mäel Jeruusalemmas, kus viibisid pea kõigi parteide juhid,
välja arvatud Yair Lapid.
Küsitluse järgi ületaksid viimastel valimistel kaotanud vasakparteid
nüüd valimiskünnise, kuigi napilt.
Halvemas olukorras oleks nüüd
skandaalipoliitik Itamar Ben-Gviri partei Otzma Yehudit,
mis ei pääseks enam parlamenti.
See on õhutanud opositsioonipoliitikuid
valitsusvastastele meeleavaldustele,
et rahvast taas valimisurnide juurde tuua.
Iraani juhtide viimatised avaldused on olnud suunatud ka USA vastu,
mistõttu Pentagon on hakanud relvastama oma lahingulennukeid
ja Kesk-Idas asuvaid pommilennukeid uusimate punkripommidega.
Sõnum oli suunatud nii Iraanile kui ka selle vasallriigile Süüriale.
USA armee on paigutanud oma sõjalennukeisse esmakordselt
ülitõhusate lõhkepeadega varustatud täppisjuhitud punkripommid.
Info avaldati vaid päev pärast seda, kui CENTCOM'i juht
kindral Michael Kurilla aprilli lõpul Iisraeli baase külastas.
Pentagoni ametnikud teatasid, et neid punkreid hävitavaid pomme
paigaldatakse tänavu rünnakulennukeisse Thunderbolt,
eelkõige heidutuseks Iraanile.
Nende väitel on USA sõjalennukid nüüd valmis ründama
ka neid Iraani toetatud šiiitide vägesid Süürias ja Iraagis,
kes ründavad pidevalt USA vägesid piirkonnas.
Kindral Kurilla väitel tähendab uus A-10 lennuk
märkimisväärset lisa rünnakulennukite arvule regioonis.
Uuendused annavad lennukeile
vanema põlvkonna reaktiivhävitajatest suurema tulejõu.
Washington on saatnud Pärsia lahele ka tuumaallveelaeva USS Florida,
mis kannab tiibrakette Tomahawk.
Aprilli viimastel päevadel toimus Jeruusalemmas taas
massimeeleavaldus seadusuuenduste teemal.
Seekord siiski selle erandiga,
et valitsust, seadusuuendusi ja parempoolseid toetavad massid
voolasid Jeruusalemma protesteerima
ligi kolm kuud kestnud kohtureformide vastaste meeleavalduse vastu.
Kohal oli hinnanguliselt 600 000 meeleavaldajat
erinevatest ühiskonnagruppidest, nii ea, usuliste veendumuste
kui poliitiliste sidemete poolest ja neid tuli kogu riigist.
Nende tähtsaim loosung Netanyahu valitsusele,
kes peab kõnelusi reformivastase opositsiooniga, oli:
"Ära karda reforme läbi suruda."
Veel pole teada, mida arvas USA president Biden
sellest valitsust pooldavast meeleavaldusest.
Vähemalt teostus demokraatia,
sest kohtusüsteemi reformi poolt hääletas enamik rahvast,
kuid selle vastu olev vähemus on pannud maailma juhid
siiski hukka mõistma suurt osa Iisraeli rahvast valesti valimise eest.
USA armee kindral Kenneth McKenzie tõdes oma Iisraeli-visiidil,
et Iisrael ja USA on kaotanud oma õhujõudude eelise
Iraani kamikaze-droonide ees.
Kümne aastaga on Iraan suutnud hävitada regionaalse õhuparemuse,
mida Iisrael ja USA on kaua nautinud,
ütles too USA Keskväejuhatuse CENTCOM'i endine juht.
Ta seostas Iraani edu sellega,
et too on tootnud viimasel kümnendil keskendunult
võimsa enesetapudroonide arsenali ning üliolulise pikamaarakettide
ja lühi- ja keskmaa ballistiliste rakettide arsenali.
Kindral McKenzie nägemuse järgi ei jää oht,
mida need väed Lähis-Ida maadele kujutavad alla tuumaohule
ja võib selle isegi ületada,
kuna tuumarelvade kasutamisel on teatud piirid,
mida droonide ja rakettide puhul pole.
Ta tõdes, et sõja puhkedes võib Iraan kasutada oma droone,
et hävitada esmalt suure osa vaenlase õhutõrje radarijaamadest
ja desarmeerida nii riigi õhukaitse.
See valmistaks omakorda tee ballistiliste rakettide rünnakuks.
Kindral McKenzie väitel
jäävad USA ja selle liitlane Iisrael mõlemad maha
oma kaitse süsteemide arendamises Iraani droonide vastu.
Nende vahetu ülesanne täna on vastata väljakutsele
ja luua integreeritud regionaalne nii õhu- kui raketitõrjesüsteem.
USA Kongressi spiiker Kevin McCarthy
lubas kutsuda peaminister Benjamin Netanyahu Kongressi Washingtonis,
kus USA president Joe Biden
keeldub teda endiselt Valgesse Majja kutsumast.
"Kutsun peaministri kohtuma parlamendiga.
Ta on kallis sõber sellise riigi peaministrina,
kellega meil on lähedasimad suhted," rääkis McCarthy
heebreakeelsele päevalehele Yisrael HaYom
kohe esimesel päeval pärast Iisraeli saabumist,
et koos 19 teise kongresmeniga tähtpäevi pühitseda.
Ta kõneleb ka Knesseti pleenumil, mis on haruldane
ja mida Kongressi spiiker on teinud varem vaid korra.
Mõlema partei delegatsiooni visiiti
peetakse sümboliks Iisraeli-USA tugevatest suhetest ajal,
mil Joe Bideni ja Netanyahu vahel valitsevad pinged
seoses kohtureformiplaaniga.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee